સ્વતંત્રતા દિવસના અવસરે વડાપ્રધાન નરેન્દ્ર મોદીએ લાલ કિલ્લાથી મિશન ગગનયાનનું એલાન કર્યુ હતુ. આ મિશન અનુસાર ભારત સ્વદેશી સ્પેસપ્રોગ્રામ દ્વારા માનવને ૨૦૨૨માં અંતરિક્ષમાં મોકલશે. વડાપ્રધાન મોદીના આ ડ્રીમ પ્રોજેક્ટની જવાબદારી હવે એક મહિલાના હાથમાં છે. ઈસરોના આ ગગનયાન પ્રોજેક્ટનુ નેતૃત્વ ડૉ. લલિતાંબિકા કરશે. સ્પેસ મિશન ૨૦૨૨ અત્યારે એક નારીના નેતૃત્વમાં આગળ વધશે. જોકે આ ઘણી મોટી બાબત છે. ડૉ. લલિતાંબિકા રોકેટ એન્જીનિયર છે અને ગત ૩૦ વર્ષથી ઈસરોમાં જ કાર્યરત છે. આ પ્રકારના મિશન માટે તે સૌથી પરફેક્ટ ઉમેદવાર છે. આવનાર દિવસોમાં જલ્દી જ લલિતથંબિકા પોતાની ટીમનું ચયન કરશે અને બે મહિનાની અંદર પહેલો પ્રોજેક્ટ રિપોર્ટ સોંપશે.